અનુરાધા ભોંસલે એ મહિલાનું નામ છે જેણે માત્ર પોતાના જ નહીં, સમાજની અન્ય મહિલાઓ માટે પણ સંઘર્ષ કર્યો. 6 વર્ષની ઉંમરે જ મજૂરી કરવા માટે મજબૂર બનેલી આ મહિલાએ આગળ વધીને બાળમજૂરી દૂર કરવાની લડાઈ શરૂ કરી. બાળકો અને મહિલાઓના અધિકારોના રક્ષણ માટે પોતાનું જીવન સમર્પિત કરી દીધું. શોષણનો શિકાર બનેલા નિઃસહાય બાળકો અને મહિલાઓની મુક્તિ અને પ્રગતિ માટે જે કાર્ય કર્યા અને કાર્યક્રમ બનાવ્યા તે આદર્શ હતા. જીવનમાં આવેલા દરેક પડકારને સ્વીકારનારા અનુરાધા ભોંસલેએ ક્યારેય વિપરિત સ્થિતિમાં પોતાની જાતને નિરાશ નથી થવા દીધી. તેઓ મુશ્કેલ સ્થિતિમાં તેનો ઉકેલ શોધવા દરમિયાન વધારે શક્તિશાળી થતા હતા. નારીશક્તિનું ઉદાહરણ બની ગયેલા અનુરાધા અનેક માટે માર્ગદર્શક, આદર્શ અને પ્રેરણાસ્ત્રોત છે.